(AJORNAT PER DOL OFICIAL) Paraules i Dones posarà en escena “Un grito en la oscuridad”
2025-07-24

L’Associació Teatral Paraules i Dones de Burjassot presentarà, dijous que ve 24 d’abril, a les 19.00 h, en el Centre Cultural Tívoli, l’obra “Un grito en la oscuridad”. Es tracta de la peça teatral amb què l’associació de teatre amateur de Burjassot anava a participar en la programació de l’Ajuntament de Burjassot per a la commemoració del Dia Internacional de la Dona, en la primera setmana de març. Però la representació va quedar finalment ajornada a causa del temporal meteorològic esdevingut aquells dies.

No va poder ser al març però sí que serà finalment a l’abril, quan Paraules i Dones de Burjassot present la seua nova obra amb la qual, com sempre, i a través del poder de comunicació que té el teatre, llançarà un missatge de conscienciació en matèria d’igualtat entre homes i dones.

Un crit en la foscor és un text de María Cecilia Salcedo que escodrinya el paper de les dones en diferents èpoques i en diferents escenaris de la Història. L’obra no pretén ser una protesta, ni una paròdia del dolor, sinó simplement reconéixer que hòmens i dones han compartit, a través dels segles, un mateix espai vital i que, en el poder la paraula, es pot reconéixer el valor dels altres. Així, al llarg de la funció, sobre l’escenari del Tívoli transitaran dones d’ací i d’allà, dones de la Grècia clàssica, dones àrabs i també jueves. I també dones actuals, totes elles amb un crit de lluita contra la foscor.

Dirigit Amparo Pastor i amb Mª Carmen Viana com a ajudant de direcció, l’elenc de Paraules i Dones està conformat per Amparo Sogorb, Mª José Jara, Ángeles Montero, Ana Fuertes, Mª Carmen Viana, Puri Laserna, Manoli Martínez, Mª Ángeles Hernández, Antonia Pretel, Emilia Villanueva, Mª José Sanz, Pilar Sanchís i Pablo Martínez. Per part seua, Jordi Gimeno i Javier Merino conformen l’equip tècnic.